ai4bharat/Pralekha huggingface dataset:
గృహ నిర్మాణం మరియు పట్టణ వ్యవహారాల మంత్రిత్వ శాఖ
స్థిరత్వంతో కూడిన పట్టణాభివృద్ధి రంగంలో సాంకేతిక సంబంధ సహకారం అంశం పై భారతదేశం మరియు యునైటెడ్ కింగ్ డమ్ లకు మధ్య కుదిరిన అవగాహన పూర్వక ఒప్పందానికి  ఆమోదం తెలిపిన మంత్రివర్గం
స్థిరత్వంతో కూడిన పట్టణాభివృద్ధి రంగంలో సాంకేతిక సంబంధ సహకారం అంశం పై 2018 ఏప్రిల్ నెల లో భారతదేశం మరియు యునైటెడ్ కింగ్ డమ్ లకు మధ్య సంతకాలైన అవగాహన పూర్వక ఒప్పందం  యొక్క వివరాలను ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకు వచ్చారు.
వివరాలు
స్థిరత్వంతో కూడిన పట్టణాభివృద్ధి రంగంలో భారతదేశం మరియు యుకె ల మధ్య సంస్థాగత సహకారానికి మార్గాన్ని సుగమం చేయడమే కాకుండా ఆ సహకారాన్ని పట్టిష్టపరచడం ఈ ఎమ్ఒయు యొక్క ఉద్దేశం. ఇందులో భాగంగా ఘన వ్యర్థాల నిర్వహణ, స్మార్ట్ సిటీస్ డివెలప్మెంట్, తక్కువ ఖర్చుతో పూర్తి అయ్యే హరిత గృహాల నిర్మాణం, వ్యర్థ జలాల నిర్వహణ, పట్టణ సంస్థలలో సామర్థ్య నిర్మాణం, పట్టణ ప్రాంతాలలో నైపుణ్యాల అభివృద్ధి, అర్బన్ మొబిలిటీ, ఇంటెలిజెంట్ ట్రాన్స్పోర్ట్ సిస్టమ్, యాత్రాప్రధానమైన ప్రగతి, ఆర్థిక సహాయానికి ఉద్దేశించిన కొత్త కొత్త మార్గాలతో పాటు సంతకాలు చేసిన సంస్థల మధ్య పరస్పర అంగీకారం కుదిరే మేరకు ఇతర రంగాలలోనూ సహకరించుకోవడం జరుగుతుంది.
అమలు సంబంధిత వ్యూహం
ఈ ఎమ్ఒయు లో భాగంగా కార్యక్రమాల అమలుకు ఒక సంయుక్త కార్యాచరణ బృందాన్ని  ఏర్పాటు చేయనున్నారు. ఈ సంయుక్త కార్యాచరణ బృందం ఒక ఏడాది భారతదేశం లోను, ఆ తదుపరి ఏడాది యుకె లోను సమావేశమవుతుంది.
ప్రధాన ప్రభావం
ఉభయ దేశాల మధ్య స్థిరత్వంతో కూడిన పట్టణాభివృద్ధి రంగంలో బలవత్తరమైన, గాఢమైన మరియు దీర్ఘకాలికమైన సహకారాన్ని ఈ ఎంఓయూ ప్రోత్సహిస్తుంది.
లబ్ధి ని పొందే వర్గాలు
ఈ ఎంఓయూ స్మార్ట్ సిటీస్ డివెలప్ మెంట్, ఘన వ్యర్థాల నిర్వహణ, పట్టణ ప్రాంతాలలో నైపుణ్యాల అభివృద్ధి, అర్బన్ మొబిలిటీ, ఇంటెలిజెంట్ ట్రాన్స్పోర్ట్ సిస్టమ్ లతో పాటు యాత్రాప్రధానమైన ప్రగతి వంటి రంగాలలో
ఉపాధిని కల్పించగలదని ఆశిస్తున్నారు.
(
ప్రధాన మంత్రి కార్యాలయం
సిబిఎస్ఇ పరీక్షల్లో ఉత్తీర్ణులైన పదో తరగతి విద్యార్థులకు ప్రధానమంత్రి అభినందనలు
సిబిఎస్ఇ పరీక్షల్లో ఉత్తీర్ణులైన పదో తరగతి విద్యార్థులను ప్రధానమంత్రి శ్రీ నరేంద్ర మోదీ అభినందించారు. వారు ముందు కాలంలో చేపట్టబోయే పనులన్నింటిలోనూ విజయం సాధించాలని ఆకాంక్షిస్తూ శుభాకాంక్షలు తెలిపారు.
"సిబిఎస్ఇ పదో తరగతి పరీక్షల్లో ఉత్తీర్ణులైన నా యువ స్నేహితులందరికీ అభినందనలు. వారు భవిష్యత్తులో చేపట్టబోయే పనులన్నింటిలోనూ విజయం సాధించాలని ఆకాంక్షిస్తూ శుభాకాంక్షలు" అని ట్విట్టర్ సందేశంలో పేర్కొన్నారు.
ప్రధాన మంత్రి కార్యాలయం
శ్రీ వేద్ మార్ వాహ్ మృతి పట్ల సంతాపం వ్యక్తం చేసిన ప్రధాన మంత్రి
మణిపుర్, మిజోరమ్ మరియు ఝార్ ఖండ్ ల పూర్వ గవర్నరు, ఇంకా దిల్లీ పూర్వ పోలీస్ కమిశ్నర్ శ్రీ వేద్ మార్ వాహ్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ వేద్ మార్ వాహ్ గారి ని ప్రజాజీవనాని కి ఆయన అందించిన గొప్ప తోడ్పాటు ల కు గాను స్మరించుకోవడం జరుగుతుంది. ఆయన లోని అచంచల సాహసం ఒక ఐపిఎస్ అధికారి గా ఆయన యొక్క ఉద్యోగ జీవనం లో ఎల్లప్పటికీ ప్రస్ఫుటమై నిలచింది. ఆయన చక్కటి ఆదరాని కి నోచుకొన్న మేధావి కూడాను. ఆయన మరణం తో నేను ఖిన్నుడి ని అయ్యాను. ఆయన యొక్క కుటుంబాని కి మరియు ప్రశంసకుల కు ఇదే నా సంతాపం. ఓమ్ శాంతి’’ అని ఒక సందేశం లో ప్రధాన మంత్రి పేర్కొన్నారు.
(
రక్షణ మంత్రిత్వ శాఖ
అనుభవజ్ఞుల దినోత్సవం - 14 జనవరి 2021
భారత సాయుధ దళాలు, జనవరి 14ను అనుభవజ్ఞుల దినోత్సవంగా జరుపుకోనున్నాయి. సాయుధ దళాల మొదటి కమాండర్-ఇన్-చీఫ్, ఫీల్డ్ మార్షల్ కె.ఎం.కరియప్ప, 1953లో ఇదే రోజున ఉద్యోగ విరమణ చేశారు. దేశానికి ఆయన చేసిన సేవలకు గుర్తింపుగా ఏటా ఇదేరోజును అనుభవజ్ఞుల దినోత్సవంగా సాయుధ దళాలు జరుపుతున్నాయి. ఇందులో భాగంగా, దేశ సేవలో అమరులైన యోధుల వారసులకు సంఘీభావం ప్రదర్శించడానికి; నిస్వార్థంగా సేవ, త్యాగాలు చేసిన అనుభవజ్ఞులకు గౌరవసూచకంగా దేశవ్యాప్తంగా ఉన్న వివిధ సైనిక కేంద్రాల్లో పుష్పనివాళి, అనుభవజ్ఞుల సమావేశ కార్యక్రమాలను గురువారం నిర్వహిస్తారు.
రక్షణ శాఖ మంత్రి శ్రీ రాజ్నాథ్ సింగ్, చీఫ్ ఆఫ్ డిఫెన్స్ స్టాఫ్ జనరల్ బిపిన్ రావత్ కలిసి, బెంగళూరు వైమానిక కేంద్రంలో జరిగే కార్యక్రమంలో పాల్గొంటారు. సైనికుల వారసులు, అనుభవజ్ఞులు, మాజీ సైనికోద్యోగ సంఘాల ప్రతినిధులు కూడా హాజరవుతారు.
"నేషనల్ వార్ మెమోరియల్" వద్ద పుష్పాంజలి కార్యక్రమంతో దిల్లీలో వేడుకలు ప్రారంభమవుతాయి. సీనియర్ మిలిటరీ అధికారులు, ఎంపిక చేసిన సిబ్బంది, అనుభవజ్ఞులు పాల్గొని అంజలి ఘటిస్తారు. తర్వాత, రైనా ఆడిటోరియంలో అనుభవజ్ఞుల సమావేశం ఉంటుంది. త్రివిధ దళాధిపతులు ఈ కార్యక్రమంలో పాల్గొంటారు. నావికా దళాధిపతి అడ్మిరల్ కరంబీర్ సింగ్ ముఖ్య అతిథిగా హాజరవుతారు. అనుభవజ్ఞులు, మాజీ సైనికోద్యోగ సంఘాల ప్రతినిధులు, రక్షణ శాఖ సహా త్రివిధ దళాల సీనియర్ అధికారులు కూడా హాజరవుతారు. కొవిడ్ నిబంధనల కారణంగా, ముందస్తు అనుమతి ఉన్నవారికే ఈ కార్యక్రమంలోకి అనుమతి ఉంటుంది.
మంత్రిమండలి
కేంద్ర ప్రభుత్వ ఉద్యోగులకు, పింఛనుదార్లకు 01.07.2022 నుంచి బాకీ ఉన్న కరువు భత్యం, అధిక ధరల పరిహారాల అదనపు వాయిదాను విడుదల చసేందుకు కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన క్యాబినెట్ సమావేశం జూన్ 2022 కాలాంతానికి భారత వినియోగదారు ధరల సూచీకి అనుగుణంగా 12 నెలలకు పెరిగిన ధరల శాతం ఆధారంగా తీసుకుని 01.07.2022 నుంచి కేంద్ర ప్రభుత్వ ఉద్యోగులు, పింఛనుదార్లకు 4% అదనపు వాయిదాలో కరువు భత్యం , అధిక ధరల పరిహారం  విడుదలకు ఆమోదం తెలిపింది.
దీనిని 01.07.2022 కాలం నుంచి పరిగణనలోకి తీసుకుంటున్నందున కేంద్ర ప్రభుత్వ ఉద్యోగులు, ఫించనర్లకు అధికమొత్తంలో కరువు భత్యం, అధిక ధరల పరిహారం పొందేందుకు అర్హులు అవుతారు.
కేంద్ర ప్రభుత్వ ఉద్యోగులకు కరువు భత్యాన్ని పెంచినందున 2022-23 ఆర్థిక సంవత్సరంలో  పడనున్న అదనపు ఆర్థిక భారం రూ. 6,591.36; రూ. 4,394.24 కోట్లుగా అంచనావేశారు.
పింఛనుదారులకు అధిక ధరలపరిహారాన్ని పెంచినందున 2022-23 ఆర్థిక సంవత్సరంలో  పడనున్న అదనపు ఆర్థిక భారం రూ. 6,261.20; రూ. 4,174.12 కోట్లుగా అంచనావేశారు.
అటు కరువు భత్యం, ఇటు అధికర ధరల పరిహారం పెంపు కారణంగా 2022-23 ఆర్థిక సంవత్సరంలో  ఖజానాపై ఉమ్మడిగా పడనున్న భారం ఏడాదికి రూ. 12.852.56 కోట్లు; రూ.8,568.36 కోట్లుగా ఉండనుంది.
సమాచార, ప్రసార మంత్రిత్వ శాఖ
ప్రసార భారతి  2020 లో భారీ డిజిటల్ వృద్ధిని నమోదు చేసింది
డిడి మరియు ఆల్ ఇండియా రేడియోలకు పాకిస్తాన్లో రెండవ స్థానంలో డిజిటల్ ప్రేక్షకులు
ప్రసార భారతికి చెందిన డిజిటల్ ఛానళ్లు డిడి మరియు ఆకాశవాణి 2020లో 100% కంటే ఎక్కువ వృద్ధిని నమోదు చేశాయి. ఇవి బిలియన్ డిజిటల్ వీక్షణలు మరియు 6 బిలియన్ డిజిటల్ వాచ్ మినిట్స్ సాధించాయి.
2020 లో, న్యూస్ఆన్ ఎయిర్ యాప్ 2.5 మిలియన్లకు పైగా వినియోగదారులను, 300 మిలియన్లకు పైగా వీక్షణలను లైవ్ రేడియో స్ట్రీమింగ్తో నమోదు చేసింది. ఇందులో 200కి పైగా ప్రసారాలు అత్యంత ప్రాచుర్యం పొందాయి.
ప్రసార భారతికి చెందిన డిడి నేషనల్ మరియు డిడి న్యూస్ టాప్ 10లో డిడి సహ్యాద్రి నుండి మరాఠీ న్యూస్, డిడి చందనకు చెందిన కన్నడ కార్యక్రమాలు, డిడి బంగ్లా నుండి బంగ్లా న్యూస్ మరియు డిడి సప్తగిరి తెలుగు కార్యక్రమాలు ఉన్నాయి.
డిడి స్పోర్ట్స్ మరియు ఆకాశవాణి స్పోర్ట్స్ లైవ్ కామెంటరీతో స్థిరమైన డిజిటల్ ఫాలోయింగ్ను సృష్టించగా, ప్రసార భారతి ఆర్కైవ్స్ మరియు డిడి కిసాన్ టాప్ 10 లో స్థిరమైన డిజిటల్ ప్రదర్శనజాబితాలో ఉన్నాయి.
ఈశాన్యరాష్ట్రాల వార్తల వినే ప్రేక్షకుల సంఖ్య గణనీయంగా పెరుగుతోంది. ఆల్ ఇండియా రేడియో న్యూస్ యొక్క ఈశాన్య సేవ కూడా టాప్ 10 లో ఉంది. అలాగే యాదృచ్ఛికంగా లక్ష చందాదారుల డిజిటల్ మైలురాయిని దాటింది.
ఆసక్తికరమైన విషయం ఏమిటంటే 2020లో పాకిస్తాన్లో డిడి మరియు ఎయిర్ కంటెంట్ భారతదేశంలోని దేశీయ ప్రేక్షకుల తరువాత రెండవ అత్యధిక డిజిటల్ ప్రేక్షకులను కలిగి ఉంది. ఆ తర్వాత యునైటెడ్ స్టేట్స్ ఉంది.
2020లో అత్యంత ప్రాచుర్యం పొందిన డిజిటల్ వీడియోలలో పాఠశాల విద్యార్థులతో ప్రధాని మోదీ ముఖాముఖి, 2020 రిపబ్లిక్ డే పరేడ్, డిడి నేషనల్ ఆర్కైవ్స్ నుండి ప్రసారం చేసిన 1970 లలో శకుంతల దేవి యొక్క అరుదైన వీడియో ఉన్నాయి.
అన్ని సంస్కృత భాషా ప్రసారాల కోసం ప్రత్యేకమైన ప్రసార భారతి యూట్యూబ్ ఛానెల్ 2020 లో ప్రారంభించబడింది. దీనిలో డిడి,ఎయిర్ దేశవ్యాప్త నెట్వర్క్లో సంస్కృత భాషలో ప్రసారం చేయబడుతున్న అన్ని రేడియో మరియు టీవీ కంటెంట్ అప్లోడ్ చేయబడతాయి, వీక్షకులకు సులభంగా చేరుకోవచ్చు.
మన్ కి బాత్కు ప్రత్యేకమైన యూట్యూబ్ ఛానల్ మరియు ట్విట్టర్ ఖాతాలు 2020 లో వేగంగా వృద్ధిని సాధించాయి. మన్ కి బాత్ అప్డేట్స్ అందించే ట్విట్టర్ ఖాతాలో ఇప్పుడు 67,000 మందికి పైగా ఫాలోవర్స్ను కలిగి ఉంది. యూట్యూబ్ ఛానెల్లో మన్ కీ బాత్ యొక్క విభిన్న ఎపిసోడ్ల ప్రాంతీయ భాషా వెర్షన్లు ఉన్నాయి.
వివిధ భారతీయ భాషలలోని దాదాపు 1500 రేడియో నాటకాలు డిడి-ఎయిర్ నెట్వాక్లో అందుబాటులో ఉన్నాయి. అవి ఇప్పుడు డిజిటలైజ్ చేయడంతో పాటు యూట్యూబ్ ఛానెల్లలో అప్లోడ్ చేయబడ్డాయి.
వేలాది గంటల విద్యకు సంబంధిన కార్యక్రమాలు మరియు టెలిక్లాసేర్ ఇప్పుడు మన యూట్యూబ్ ఛానెళ్లలో వివిధ భారతీయ భాషలలో అందుబాటులో ఉన్నాయి.
గొప్ప చారిత్రక విలువ కలిగిన అరుదైన ఆర్కైవల్ కంటెంట్ డిడి ఎయిర్లో మాత్రమే లభిస్తుంది. దీనిని ప్రసార భారతి ఆర్కైవ్స్ యూట్యూబ్ ఛానెల్లో డిజిటైజ్ చేసి అప్లోడ్ చేస్తున్నారు. ప్రజా ప్రయోజనాల దృష్ట్యా దేశవ్యాప్తంగా ఉన్న డిడి మరియు ఆకాశవాణి యొక్క వివిధ స్టేషన్లలో అనేక దశాబ్దాలుగా రికార్డ్ చేయబడిన వేలాది టేపుల నుండి ఇటువంటి సంగీత, సాంస్కృతిక, రాజకీయ విషయాలను డిజిటిల్ రూపంలో మార్చడానికి ఒక ప్రత్యేక బృందం కృషి చేస్తోంది. కాబట్టి ఈ కంటెంట్ విద్యా మరియు పరిశోధన ప్రయోజనాల కోసం అందరికీ పబ్లిక్ డొమైన్లో సులభంగా ఉపయోగించుకోవడానికి అందుబాటులో ఉంది.
ప్రధాన మంత్రి కార్యాలయం
నాగా సంస్కృతి అనేది హుషారు, పరాక్రమం మరియుప్రకృతి పట్ల గౌరవం లకు సమానార్థకం గా ఉంది: ప్రధాన మంత్రి
నాగాలాండ్ ప్రభుత్వం లో పిహెచ్ఇడి మరియు సహకార శాఖ మంత్రి గా ఉన్నటువంటి శ్రీ జేకబ్ ఝిమోమీ చేసిన కొన్ని ట్వీట్ లకు ప్రధాన మంత్రి సమాధానాన్ని ఇస్తూ, ‘‘జి-20 కార్యక్రమాల లో భాగం గా ఉన్నటువంటి ఒక కార్యక్రమం లో, విశిష్టమైనటువంటి నగా సంస్కృతి ని ఒక మంచి ట్వీట్ ల మాలిక ద్వారా కళ్లకు కట్టడం జరిగింది. నగా సంస్కృతి అంటే అది హుషారు, పరాక్రమం మరియు ప్రకృతి పట్ల గౌరవ భావం లకు పర్యాయం గా ఉంది.’’ అని పేర్కొన్నారు.
శ్రీ జేకబ్ ఝిమోమీ తన ట్వీట్ లలో, జి-20 ప్రతినిధి వర్గం సభ్యుల కు నాగాలాండ్ లోని కోహిమా లో హృదయపూర్వక స్వాగతాన్ని పలుకుతున్నట్లు పేర్కొన్నారు.
శక్తియుక్తులైనటువంటి నగా సోదరులు మరియు నగా సోదరీమణులు సాంప్రదాయిక నగా నృత్యాన్ని ప్రదర్శించి ప్రతినిధి వర్గం సభ్యుల కు స్వాగతం పలికారని కూడా ఆయన అన్నారు.
ప్రధాన మంత్రి ఒక ట్వీట్ లో -
‘‘జి-20 కార్యక్రమాల లో భాగం గా జరిగిన ఒక కార్యక్రమం లో అద్భుతమైనటువంటి నగా సంస్కృతి ని ఒక మంచి ట్వీట్ ల మాలిక రూపం లో కళ్లకు కట్టినట్లు వివరించడం జరిగింది. నగా సంస్కృతి అంటే అది హుషారు, పరాక్రమం మరియు ప్రకృతి పట్ల గౌరవం లకు మారు పేరు గా ఉంది.’’ అని పేర్కొన్నారు.
ప్రధాన మంత్రి కార్యాలయం
వర్చువల్ మాధ్యమం ద్వారా భారతదేశాని కి, సెశెల్స్ కు మధ్య జరుగనున్న ఉన్నత స్థాయి కార్యక్రమం 
సెశెల్స్ లో భారతదేశాని కి చెందిన అనేక పథకాల ను ప్రారంభించడం కోసం ప్రధాన మంత్రి శ్రీ నరేంద్ర మోదీ సెశెల్స్ గణతంత్రం అధ్యక్షుడు మాన్య శ్రీ వేవెల్ రామ్ కలావన్ తో పాటు ఈ నెల 8న ఒక ఉన్నత స్థాయి వర్చువల్ కార్యక్రమం లో పాలుపంచుకోనున్నారు.
వర్చువల్ మాధ్యమం ద్వారా జరిగే ఈ ఉన్నత స్థాయి కార్యక్రమం లో..
ఎ) సెశెల్స్ లో మేజిస్ట్రేట్స్ కోర్టు తాలూకు కొత్త భవనాన్ని ఎలక్ట్రానిక్ మాధ్యమం ద్వారా కలసి ప్రారంభించడం;
బి) సెశెల్స్ కోస్తా తీర రక్షక దళానికి ఒక ఫాస్ట్ పాట్రల్ వెసల్ అప్పగింత;
సి) ఒక మెగా వాట్ సౌర విద్యుత్తు ప్లాంటు అప్పగింత;
డి) పది హై ఇమ్పాక్ట్ కమ్యూనిటీ డివెలప్ మెంట్ ప్రాజెక్ట్ స్  ను ప్రారంభించడం.. వంటి కార్యాలు భాగం గా ఉంటాయి
సెశెల్స్ రాజధాని నగరం విక్టోరియా లో నిర్మాణం జరిగిన మేజిస్ట్రేట్స్ కోర్టు నూతన భవనం భారతదేశం పక్షాన మంజూరైన ఆర్థిక సహాయం తో కొలువుదీరిన ఒకటో ప్రధాన పౌర మౌలిక సదుపాయాల ప్రాజెక్టు. మేజిస్ట్రేట్స్ కోర్టు ఒక అత్యాధునిక భవనం. ఇది సెశెల్స్ న్యాయవ్యవస్థ సామర్ధ్యాన్ని గణనీయం గా పెంపొందించడం తో పాటు సెశెల్స్ ప్రజానీకానికి ఉత్తమమైన న్యాయ సేవలను అందించడం లో తోడ్పడనుంది.
50-ఎమ్ ఫాస్ట్ పాట్రల్ వెసల్ అనేది ఒక ఆధునికమైనటువంటి, అన్ని హంగుల తో కూడినటువంటి నౌకాదళ ఓడ. దీనిని భారతదేశం లోని కోల్కాతా లో గల మెస్సర్స్ జిఆర్ఎస్ఇ నిర్మించింది. సముద్ర సంబంధిత గస్తీ సామర్ధ్యాల ను బలోపేతం చేయడం కోసమని భారతదేశం తరఫున ఆర్థిక సహాయాన్ని మంజూరు చేసి, ఈ ఓడ ను నిర్మించి సెశెల్స్ కు ఒక బహుమతి గా అందించడం జరుగుతోంది.
సెశెల్స్ అమలు చేయతలపెట్టిన ‘సోలర్ పివి డెమోక్రటైజేశన్ ప్రాజెక్టు’లో భాగం గా సెశెల్స్ లోని రోమన్ విల్లే దీవి లో ఒక మెగా వాట్ సామర్థ్యం కలిగిన సౌర విద్యుత్తు ప్లాంటు ను నిర్మించడం జరిగింది. దీని నిర్మాణాని కి భారత ప్రభుత్వం గ్రాంటు రూపం లో సహాయాన్ని అందించింది.
వర్చువల్ మాధ్యమం ద్వారా 10 హై ఇమ్పాక్ట్ కమ్యూనిటీ డివెలప్ మెంట్ ప్రాజెక్ట్ స్  ను అప్పగించడం జరుగుతుంది. ఈ ప్రాజెక్టుల ను స్థానిక సంస్థ లు, విద్యా సంస్థ లు, వృత్తి విద్యా సంస్థ ల సహకారం తో భారతదేశ హై కమిశన్ తీర్చిదిద్దింది.
ప్రధాన మంత్రి దార్శనికత లో భాగం అయిన ‘సాగర్’  లో సెశెల్స్ ఒక కేంద్రీయ స్థానాన్ని కలిగి ఉంది. ఈ కీలక ప్రాజెక్టు ల ప్రారంభోత్సవం సెశెల్స్ తన మౌలిక సదుపాయాలు, అభివృద్ధి, భద్రత పరమైన అవసరాల ను తీర్చుకోవడం లో భారతదేశం సెశెల్స్ కు ఒక ప్రత్యేకమైన, కాల పరీక్ష కు తట్టుకొని నిలచిన విశ్వసనీయ భాగస్వామ్య దేశం గా ఉందనే విషయాన్ని చాటి చెప్పడమే కాకుండా భారతదేశం ప్రజల కు, సెశెల్స్ ప్రజల కు మధ్య గాఢమైన మైత్రి సంబంధాలు నెలకొన్నాయనడానికి ఒక నిదర్శనం గా కూడా నిలుస్తోంది.
మహిళా, శిశు అభివృద్ధి మంత్రిత్వ శాఖ
బాల్యం తొలి దశ సంరక్షణ రంగం లో ద్వైపాక్షిక సహకారం కోసం భారతదేశాని కి మరియు బ్రెజిల్ కు మధ్య ఎంఒయు పై సంతకాల కు ఆమోదం తెలిపిన మంత్రిమండలి
బాల్యం తొలి దశ సంరక్షణ రంగం లో ద్వైపాక్షిక సహకారాని కి ఉద్దేశించినటువంటి ఒక అవగాహన పూర్వక ఒప్పంద పత్రం పై రిపబ్లిక్ ఆఫ్ ఇండియా మహిళలు, బాలల వికాస మంత్రిత్వ శాఖ మరియు ఫెడరేటివ్ రిపబ్లిక్ ఆఫ్ బ్రెజిల్ కు చెందిన పౌరసత్వ మంత్రిత్వ శాఖ ల సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
లాభాలు
ఈ ఎంఒయు బాల్యం తొలి దశ సంరక్షణ కు సంబంధించిన అంశాల లో రెండు దేశాల మధ్య గల ద్వైపాక్షిక సహకారాన్ని పెంపొందించడం తో పాటు ఉభయ దేశాల మధ్య మైత్రీపూర్వక బంధాల ను పటిష్ఠపరచనుంది. ఈ రంగం లో ఆయా దేశాలు అనుసరిస్తున్నటువంటి ఉత్తమ అభ్యాసాల ఆదాన ప్రదానం ద్వారా ఇరు దేశాలు పరస్పరం ప్రయోజనాలను పొందుతాయి.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా నిర్వహిస్తున్న జాతీయ వాక్సినేషన్ కార్యక్రమంలో భాగంగా 41,78 కోట్ల వాక్సిన్డోస్లు వేయడం జరిగింది.
దేశవ్యాప్తంగా ఇప్పటివరకు 3,04,29,339 మంది కోవిడ్ నుంచి కోలుకున్నారు.
రికవరీ రేటు ప్రస్తుతం 97.35 శాతంగా ఉంది.
38,652 మంది గత 24 గంటలలో కోవిడ్ నుంచి కోలుకున్నారు.
గత 24 గంటలలో 41,383 మందికి కొత్తగా కోవిడ్ పాజిటివ్ గా నిర్ధారణ అయింది..
ఇండియాలో క్రియాశీల కేస్లోడ్ ప్రస్తుతం 4,09,394 గా ఉంది.
క్రియాశీల కేసుల సంఖ్య మొత్తం కేసులలో 1.31 శాతంగా ఉంది.
వారపు కోవిడ్ పాజిటివిటీ రేటు 5 శాతం తక్కువగా ఉంటున్నది. ప్రస్తుతం ఇది 2..12 శాతం.
రోజువారి పాజిటివిటి రేటు 2.41 శాతం. ఇది వరుసగా 31 రోజులుగా 3 శాతం కంటే తక్కువగా ఉంటూ వస్తున్నది.
దేశంలో కోవిడ్ నిర్ధారణ పరీక్షలు గణనీయంగా పెరుగుతున్నాయి. ఇప్పటివరకు 45.09 కోట్ల కోవిడ్ నిర్ధారణ పరీక్షలు నిర్వహించడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 206.21 కోట్ల డోసులు  అందించారు
గత 24 గంటల్లో 29,58,617 డోసులు అందించారు
దేశవ్యాప్త క్రియాశీల కేసుల సంఖ్య 1,34,933
మొత్తం కేసుల్లో క్రియాశీల కేసులు 0.31%
ప్రస్తుత రికవరీ రేటు 98.50%
గత 24 గంటల్లో 18,558 మంది కోలుకున్నారు. దీంతో, కోలుకున్నవారి మొత్తం సంఖ్య 4,34,84,110 కు పెరిగింది.
గత 24 గంటల్లో 18,738 కొత్త కేసులు నమోదయ్యాయి.
రోజువారీ పాజిటివిటీ రేటు 5.02%
వారపు పాజిటివిటీ రేటు 4.63%
గత 24 గంటల్లో చేసిన 3,72,910 కొవిడ్ పరీక్షలతో కలిపి ఇప్పటివరకు 87.79 కోట్ల పరీక్షలు చేశారు.
యువజన వ్యవహారాలు, క్రీడల మంత్రిత్వ శాఖ
ఏప్రిల్, 2020 నుండి జనవరి 2022 వరకు 78 మంది అథ్లెట్లు/మాజీ అథ్లెట్లు/కోచ్లకు రూ.2,54,03,910 ఆర్థిక సహాయం విడుదల చేశారు: శ్రీ అనురాగ్ ఠాకూర్
యువజన వ్యవహారాలు & క్రీడల మంత్రిత్వ శాఖ ‘పండిట్ దీనదయాళ్ ఉపాధ్యాయ జాతీయ క్రీడాకారుల సంక్షేమ నిధి’ పథకం ద్వారా జాతీయ స్థాయి క్రీడాకారులకు ఆర్థిక సహాయం అందిస్తుంది.
ప్రభుత్వం 'పండిట్ దీనదయాళ్ ఉపాధ్యాయ జాతీయ క్రీడాకారుల సంక్షేమ నిధి ' పథకాన్ని అమలు చేస్తోంది, ఇది ఇప్పుడు నిరుపేద స్థితిలో నివసిస్తున్న అత్యుత్తమ క్రీడాకారులకు తగిన ఆర్థిక సహాయం, వైద్య చికిత్స, క్రీడా పరికరాల సేకరణ, జాతీయ అంతర్జాతీయ కార్యక్రమాలలో పాల్గొనడం కోసం అందిస్తుంది. ఈ ఫండ్ కింద సహాయం డిమాండ్ ఆధారితమైనది, దరఖాస్తుల ఆధారంగా అర్హత కలిగిన ఆటగాళ్లకు ఆర్థిక సహాయం అందిస్తారు. ఈ పథకం కింద, ఏప్రిల్, 2020 నుండి జనవరి, 2022 వరకు 78 మంది అథ్లెట్లు/మాజీ అథ్లెట్లు/కోచ్లకు రూ.2,54,03,910/- ఆర్థిక సహాయం విడుదల చేశారు, ఇందులో ఆర్థిక సహాయం అందించమని అభ్యర్థించిన క్రీడాకారులు కూడా ఉన్నారు. కోవిడ్ సంబంధిత సమస్యల కారణంగా పరిస్థితి ఏర్పడింది.
కేంద్ర యువజన వ్యవహారాలు మరియు క్రీడల శాఖ మంత్రి శ్రీ అనురాగ్ ఠాకూర్ ఈరోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
దేశంలో కోవిడ్ నుంచి మున్నెన్నడూ లేనంతగా ఒక్క రోజు కోలుకున్న వారి సంఖ్య 51,706
రికవరీ రేటు 67.19 % శాతానికి పెరుగుదల
మరణాల రేటు  2.09 %కి పతనం
ఇండియాలో మున్నెన్నడూ లేని రీతిలో, గత 24 గంటలలో గరిష్ఠస్థాయిలో పేషెంట్లు కోవిడ్ నుంచి కోలుకున్నారు. 51,706 మంది కోవిడ్ పేషెంట్లు వ్యాధి నుంచి కోలుకుని ఆస్పత్రి నుంచి డిశ్చార్జి అయ్యారు. దీనితో రికవరీ రేటు 67.19 శాతానికి చేరింది. ఇది రోజు రోజుకూ మెరుగుపడుతూ వస్తున్నది. ఇప్పటి వరకూ మొత్తం కోలుకున్న కేసులు 12, 82,215. యాక్టివ్ కేసుల కంటే ఇవి రెట్టింపు.
కోవిడ్ -19 పేషెంట్లు పెద్ద సంఖ్యలో కోలుకుంటుండడంతో , గత 14 రోజులలో కోవిడ్ నుంచి కోలుకున్న వారి శాతం 63.8 కి చేరింది. ఇది కేంద్రం అనుసరిస్తున్న టెస్ట్- ట్రాక్- ట్రీట్ వ్యూహం మంచి ఫలితాలిస్తున్నదని సూచిస్తున్నది.
ప్రభుత్వ, ప్రైవేటు రంగం సమష్టిగా ఆస్పత్రుల మౌలిక సదుపాయాలను పెంచడం, పెద్ద ఎత్తున పరీక్షల నిర్వహణ వంటి వాటి వల్ల రికవరీ రేటు పెరగడానికి దోహదపడింది. ఇది గత 14 రోజులలో 63 శాతం నుంచి 67 శాతానికి పెరిగింది.
ఇలా క్రమంగా కోవిడ్ నుంచి కొలుకుంటున్న వారి సంఖ్య పెరుగుతుండడంతో , కోలుకున్న పేషెంట్ల సంఖ్యకు, యాక్టివ్ పేషెంట్లకు మధ్య గల అంతరం 7 లక్షలకు చేరింది. రికార్డుస్థాయిలో పేషెంట్లు కోలుకోవడం వల్ల యాక్టివ్ కేసులు 5,86,244 కు పడిపోయాయి. వీరంతా వైద్యుల పర్యవేక్షణలో ఉన్నారు.
టెస్ట్, ట్రాక్, ట్రీట్ విధానాన్ని కేంద్ర, రాష్ట్రప్రభుత్వాలు, కేంద్ర పాలిత ప్రభుత్వాలు అనుసరిస్తున్నందున సిఎఫ్ఆర్, అంతర్జాతీయ పరిస్థితితో పోలిస్తే తక్కువగా ఉంది. ఇది మరింతగా తగ్గుతూ వస్తున్నది. ఈరోజు కేస్ ఫాటలిటీ రేట్ 2.09 శాతంగా ఉంది.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in ., @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
సాంఘిక న్యాయం, మరియు సాధికారత మంత్రిత్వ శాఖ
ఎస్ఈబీసీల రిజర్వేషన్లు
ఇందిరా సాహ్నీ కేసులో 1992లో సుప్రీంకోర్టు ఇచ్చిన తీర్పు ప్రకారం మొత్తం రిజర్వేషన్ల పరిమితి 50 శాతాన్ని మించకూడదు. ప్రస్తుతం, ఈ పరిమితిని దాటే ప్రతిపాదన కేంద్రం వద్ద లేదు. కేంద్ర సామాజిక న్యాయం, సాధికారత శాఖ సహాయ మంత్రి సుశ్రీ ప్రతిమ భౌమిక్ ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
ఆర్థిక మంత్రిత్వ శాఖ
ఏంజెల్ టాక్స్ సంబంధించి నిబంధన 11 యుఏలో సవరణ చేస్తూ నోటిఫికేషన్ విడుదల చేసిన సిబిడిటి
నమోదుకాని కంపెనీలు ఆదాయం పన్ను చట్టం 1961 లోని సెక్షన్ 56 పరిధిలో పెట్టుబడులు సేకరించడానికి న్యాయమైన మార్కెట్ విలువ  కి మించి వాటాలను విదేశాలలో నివసిస్తున్న భారతీయులకు విడుదల చేసి సమీకరించిన ఆదాయాన్ని పన్ను మదింపు కోసం ' ఇతర వనరుల నుంచి వచ్చిన ఆదాయం' పద్దు కింద చూపించాలని ఆర్థిక చట్టం 2023 కు కేంద్రం సవరణ చేసింది.
చట్టాలు చేసే ముందు సంబంధిత వర్గాలు, ప్రజల నుంచి అభిప్రాయాలు, సలహాలు, సూచనలు తీసుకోవాలన్న సంప్రదాయాన్ని కొనసాగిస్తూ న్యాయమైన మార్కెట్ విలువ మదింపు కోసం రూపొందించిన ముసాయిదా నిబంధన 11 యూఏ పై సంబంధిత వర్గాలు, ప్రజల అభిప్రాయాలు కోరుతూ ప్రభుత్వం 2023 మే 19న నోటిఫికేషన్ జారీ చేసింది.
ఈ అంశంపై అందిన అభిప్రాయాలు, సంబంధిత వర్గాలతో జరిపిన చర్చలకు అనుగుణంగా సెక్షన్ 56 కింద న్యాయమైన మార్కెట్ విలువ మదింపు కోసం నిబంధన 11 యూఏ కు సవరణలు చేస్తూ 2023 సెప్టెంబర్ 25న 81/2023 నోటిఫికేషన్ జారీ అయ్యింది.
నిబంధన 11 యూఏ కు చేసిన ముఖ్యమైన సవరణలు కింది విధంగా ఉన్నాయి :
ఏ) నిబంధన 11 యూఏ కింద వాటాల విలువ మదించడానికి ప్రస్తుతం రెండు విధానాలు అమలులో ఉన్నాయి. అమలులో ఉన్న రాయితీ నగదు ప్రవాహం , నికర ఆస్తి విలువ  మరో 5 విధానాలు సవరణ ప్రకారం అందుబాటులోకి వస్తాయి. సవరణ ప్రకారం కంపేరబుల్ కంపెనీ మల్టిపుల్ విధానం , ప్రొపబిలిటీ వెయిటెడ్ ఎక్స్పెక్టెడ్ రిటర్న్ విధానం, ఆప్షన్ ప్రైసింగ్ విధానం, , మైల్ స్టోన్ అనాలసిస్ విధానం, రీప్లేస్మెంట్ కాస్ట్ విధానం వంటి 5 కొత్త విధానాలు అమలులోకి వస్తాయి.
బి) కేంద్ర ప్రభుత్వం గుర్తించి నాన్-రెసిడెంట్ సంస్థగా ప్రకటించిన ఏదైనా సంస్థ నుంచి ప్రతిపాదన అందిన సమయంలో ఈక్విటీ వాటా ధర భారత జాతీయ , ప్రవాస భారతీయ పెట్టుబడిదారులకు కింది అంశాలకు లోబడి న్యాయమైన మార్కెట్ విలువగా పరిగణిస్తారు.:
 సదరు సంస్థ నుంచి అందిన ప్రతిపాదన న్యాయమైన మార్కెట్ విలువకు మించి ఉండకూడదు.
 విలువ మదింపు కోసం పరిగణనలోకి తీసుకున్న వాటాల జారీ తేదీకి ముందు లేదా తర్వాత తొంభై రోజుల వ్యవధిలో గుర్తించిన సంస్థ నుంచి ప్రతిపాదన అంది ఉండాలి.
సి) ఇదే తరహాలో, వెంచర్ క్యాపిటల్ ఫండ్స్ లేదా స్పెసిఫైడ్ ఫండ్స్ ద్వారా పెట్టుబడికి సంబంధించి భారతీయలు, ప్రవాస భారతీయ పెట్టుబడిదారులకు ధర సరిపోలిక అందుబాటులో ఉంటుంది.
d) కంపల్సరీ కన్వర్టిబుల్ ప్రిఫరెన్స్ షేర్ల న్యాయమైన మార్కెట్ విలువ లెక్కించడానికి మదింపు పద్ధతులు కూడా అందించబడ్డాయి.
ఇ) విలువలో 10% వరకు వైవిధ్యాన్ని ఆమోదిస్తారు.
ప్రపంచవ్యాప్తంగా ఆమోదించబడిన పద్దతిలో జాతీయ, ప్రవాస భారతీయ పెట్టుబడిదారులకు విస్తృత సమానత్వాన్ని నూతన మదింపు విధానాలు అందిస్తాయి.
. 2023 సెప్టెంబర్ 25న జారీ అయిన 81/2023 నోటిఫికేషన్ www.incometaxindia.gov.in.లో అందుబాటులో ఉంది.
రసాయనాలు, ఎరువుల మంత్రిత్వ శాఖ
ప్రధాన మంత్రి భారతీయ జనౌషధి పరియోజన  అమలు చేసే ఏజెన్సీ అయిన ఫార్మాస్యూటికల్స్ & మెడికల్ డివైజెస్ బ్యూరో ఆఫ్ ఇండియా  తొలిసారిగా మే, 2022 నెలలో రూ. 100 కోట్ల అమ్మకాలు జరిపింది
మార్చి 2024 నాటికి జనఔషధి కేంద్రాల సంఖ్యను 10,000కు పెంచాలని ప్రభుత్వం లక్ష్యంగా పెట్టుకుంది.
గత ఐదేళ్లలో ఈ పరియోజన కింద సాధారణ ప్రజలకు రూ.15,000 కోట్లకు పైగా ప్రయోజనం కలిగింది.
సామాన్యులకు ముఖ్యంగా పేదలకు అందుబాటు ధరలో నాణ్యమైన మందులను అందించాలనే లక్ష్యంతో ప్రభుత్వం మార్చి 2024 నాటికి ప్రధాన మంత్రి భారతీయ జనౌషధి కేంద్రాల  సంఖ్యను 10,000కి పెంచాలని లక్ష్యంగా పెట్టుకుంది. 31.05.2022 నాటికి స్టోర్ల సంఖ్య 8,735కి పెరిగింది. పిఎంబీజేపీ కింద దేశంలోని 739 జిల్లాలు కవర్ చేయబడ్డాయి.
పిఎంబిజెకెల్లో అవసరమైన ఔషధాల నిరంతరాయ లభ్యతను నిర్ధారించడానికి పిఎంబిఐ కట్టుబడి ఉంది. 2014-15 సంవత్సరంలో రూ. 8 కోట్ల వార్షిక టర్నోవర్తో ప్రయాణం ప్రారంభించిన పిఎంబిఐ..మే, 2022 నెలలో తన అత్యధిక నెలవారీ అమ్మకాల టర్నోవర్ రూ.100 కోట్లు సాధించింది. తద్వారా దేశంలో ప్రజలు రూ.600 కోట్లను ఆదా చేసుకోగలిగారు. మే, 2021లో మొత్తం అమ్మకాలు రూ. 83.77 కోట్లు మరియు అది కొవిడ్-19 రెండవ వేవ్ పీరియడ్. ఈ ఉదాత్తమైన పథకంతో ప్రభుత్వ జోక్యంతో ప్రజలు తమ జేబులో మందుల ఖర్చును తగ్గించుకోగలిగారు. ప్రస్తుతం, ఈ కేంద్రాలు న్యూట్రాస్యూటికల్స్, ఆయుష్ ఉత్పత్తులు మరియు ఒక్కో ప్యాడ్ రూ.1/ విలువ కలిగిన సువిధ శానిటరీ ప్యాడ్లతో సహా 1600 కంటే ఎక్కువ మందులు మరియు 250 సర్జికల్ పరికరాలను అందుబాటులో ఉంచుతున్నాయి.
పిఎంబిజెపి కింద దేశంలోని ప్రతి పౌరుడికి జన్ ఔషధి కేంద్రాల ద్వారా నాణ్యమైన జనరిక్ ఔషధాలను అందించడానికి 406 జిల్లాల్లోని 3579 బ్లాక్లను కవర్ చేయడానికి కొత్త దరఖాస్తులు కూడా ఆహ్వానించబడ్డాయి. చిన్న పట్టణాలు మరియు బ్లాక్ల ప్రధాన కార్యాలయాల నివాసితులు ఇప్పుడు జన్ ఔషధి కేంద్రాలను తెరవడానికి అవకాశాన్ని పొందవచ్చు. ఈ పథకం ప్రోత్సాహకంగా రూ. 5.00 లక్షలు మరియు ప్రత్యేక ప్రోత్సాహకాలు మహిళలు, ఎస్సీ/ఎస్టీ, హిల్ జిల్లాలు, ద్వీప జిల్లాలు మరియు ఈశాన్య రాష్ట్రాలతో సహా వివిధ వర్గాలకు రూ2.00 లక్షలు అందించబడుతుంది. ఇది దేశంలోని ప్రతి మూలలో ప్రజలకు సరసమైన వైద్యం సులభంగా చేరేలా చేస్తుంది.
దీని ప్రకారం పిఎంబిఐ గురుగ్రామ్, చెన్నై, గౌహతి మరియు సూరత్లలో నాలుగు గిడ్డంగులను ఏర్పాటు చేయడం ద్వారా సరఫరా గొలుసు వ్యవస్థను బలోపేతం చేసింది. అదనంగా, భారతదేశంలోని ప్రతి ప్రాంతంలో సకాలంలో సరఫరాలను నిర్ధారించడానికి భారతదేశం అంతటా 39 పంపిణీదారులతో బలమైన పంపిణీదారుల నెట్వర్క్ ఉంది.
గణాంకాలు- కార్యక్రమాల అమలు మంత్రిత్వ శాఖ
ఎంపీలాడ్స్ నిధులు పెంపు
ఎంపీలాడ్స్ కింద వార్షిక కేటాయింపులను చివరిగా 2011-12 ఆర్థిక సంవత్సరంలో పెంచడం జరిగింది.
'పార్లమెంటు సభ్యుల స్థానిక ప్రాంత అభివృద్ధి పథకం'  కింద నిధుల మొత్తాన్ని పెంచడంపై సూచనలు సహా, సంబంధిత వర్గాల నుంచి సూచనలు, సలహాలను మంత్రిత్వ శాఖ ఎప్పటికపడ్డు స్వీకరిస్తుంది & పరిశీలిస్తుంది.
2020-21 ఆర్థిక సంవత్సరానికి రూ.3,950 కోట్లు, 2021-22 ఆర్థిక సంవత్సరానికి రూ.2,370 కోట్లు కలిపి మొత్తం రూ.6320 కోట్ల ఎంపీలాడ్స్ నిధులు ఆర్థిక మంత్రిత్వ శాఖ వద్ద ఉన్నాయి. ఆరోగ్యం & సమాజంపై కొవిడ్-19 ప్రతికూల ప్రభావాలను నిర్వహించేలా పేదలు & అవసరమైన వాళ్లకు ఆరోగ్య మౌలిక సదుపాయాలు, వివిధ సామాజిక భద్రత చర్యలు చేపట్టడం సహా మూలధన వ్యయాన్ని పెంచడం కోసం ఆ నిధులను ఆర్థిక శాఖ వద్ద ఉంచడం జరిగింది.
కేంద్ర గణాంకాలు, కార్యక్రమాల అమలు మంత్రిత్వ శాఖ సహాయ మంత్రి  రావు ఇంద్రజిత్ ఇవాళ రాజ్యసభలో లిఖిత పూర్వక సమాధానం రూపంలో ఈ సమాచారం అందించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కొనసాగుతున్న ధాన్యం కొనుగోలు కార్యక్రమం ద్వారా లబ్ధి పొందిన కోటి మందికి పైగా రైతులు
కనీస మద్దతు ధరగా 146,960 కోట్ల రూపాయలు చెల్లించి మొత్తం 713 లక్షల మెట్రిక్ టన్నుల ధాన్యం కొనుగోలు
ఖరీఫ్ పంట కాలం 2022-23 లో జరిగిన ధాన్యం సేకరణ వల్ల దేశంలో కోటి మందికి పైగా రైతులు ప్రయోజనం పొందారు. 01.03.2023 వరకు సుమారు 713 లక్షల మెట్రిక్ టన్నుల ధాన్యాన్ని కొనుగోలు చేసిన ప్రభుత్వం 146960 కోట్ల రూపాయలను కనీస మద్దతు ధర రూపంలో నేరుగా రైతుల ఖాతాల్లో జమ చేసింది.
ఇబ్బందులు లేకుండా కొనుగోళ్లకు జరిగేలా చూసేందుకు అన్ని ఏర్పాట్లు జరిగాయి. సేకరించిన ధాన్యానికి సంబంధించి బియ్యం పంపిణీ కూడా పురోగతిలో ఉంది, సేకరించిన 713 లక్షల మెట్రిక్ టన్నుల ధాన్యం గాను 01.03.2023 వరకు సెంట్రల్ పూల్ లో 246 లక్షల మెట్రిక్ టన్నుల బియ్యం నిల్వలు చేరాయి. ప్రస్తుతం దేశ అవసరాలకు సరిపడా బియ్యం నిల్వలు సెంట్రల్ పూల్ లో అందుబాటులో ఉన్నాయి.
ప్రస్తుత 2022-23 ఖరీఫ్ పంట పంట కాలంలో సుమారు 766 ఎల్ఎంటి ధాన్యం  ధాన్యం సేకరణ జరుగుతుందని అంచనా. ఖరీఫ్ పంట కాలంలో జరిగిన సేకరణకు 2022-23 రబీ పంట కాలంలో జరిగిన 158 ఎల్ఎంటి ధాన్యం  సేకరణను కలిపితే 2022-23 ఖరీఫ్ పంట కాలంలో మొత్తం ధాన్యం సేకరణ సుమారు 900 లక్షల మెట్రిక్ టన్నుల వరకు ఉంటుందని భావిస్తున్నారు